The Old Stables | LekkeSlaap
Vanaf R2 300 per nag, vir 5 mense
The Old Stables is in basiese verblyf omskep vir gaste wat op soek is na gerieflike verblyf sonder enige fieterjasies. The Old Stables front na 'n groot rivierbedding en word omring deur akasiabome wat lekker skaduwee verskaf en die wind keer. 'n Natuurlike klipmuur beskut die braai-area teen wind saans en skep 'n sonnige plek vir gaste om soggens koffie en beskuit te geniet.
Die eenheid beskik oor 2 slaapkamers en bied slaapplek aan 5 gaste. Die 2 slaapkamers het elkeen 2 enkelbeddens en 'n en suite-badkamer met 'n stort, toilet en 'n wasbak. Daar is 'n dagbed in die leefarea vir 'n vyfde gas. Linne en handdoeke word voorsien.
Die ruim oopplan-leefarea en -kombuis het 'n etenstafel met sitplek vir 10 gaste en gemaklike rusbanke. Daar is ook 'n groot oop vuurherd waarin gaste kan braai, 'n tweeplaatgasstoof, mikrogolfoond, elektriese ketel, koffiedompelpotte, 'n yskas-vrieskas, eetgerei en breekware.
Die eenheid lei na 'n onderdakstoep met kampstoele en die braai wat deur die klipmuur beskut word. Braaistaanders, roosters en vuurmaakhout word voorsien.